CELEX: 62010CN0259
Language: hu
Date: 2010-05-26 00:00:00
Title: C-259/10. sz. ügy: Court of Appeal (Civil Division) (England & Wales) által 2010. május 26-án benyújtott előzetes döntéshozatal iránti kérelem — Commissioners for Her Majesty's Revenue and Customs kontra The Rank Group PLC

31.7.2010   
            
            
               HU
            
            
               Az Európai Unió Hivatalos Lapja
            
            
               C 209/28
            
         Court of Appeal (Civil Division) (England & Wales) által 2010. május 26-án benyújtott előzetes döntéshozatal iránti kérelem — Commissioners for Her Majesty's Revenue and Customs kontra The Rank Group PLC
   (C-259/10. sz. ügy)
   ()
   2010/C 209/39
   Az eljárás nyelve: angol
   
      A kérdést előterjesztő bíróság
   
   Court of Appeal (Civil Division) (England & Wales)
   
      Az alapeljárás felei
   
   
      Felperes: Commissioners for Her Majesty's Revenue and Customs
   
      Alperes: The Rank Group PLC
   
      Az előzetes döntéshozatalra előterjesztett kérdések
   
   
               1.
            
            
               Ha a HÉA-szempontú kezelés eltér
               
                           i.
                        
                        
                           a fogyasztók szemszögéből azonos szolgáltatások tekintetében; vagy
                        
                     
                           ii.
                        
                        
                           a fogyasztók azonos igényeit kielégítő hasonló szolgáltatások tekintetében;
                        
                     elegendő-e ez önmagában az adósemlegesség elve megsértésének megállapításához, vagy figyelembe kell-e venni (és, ha igen, miként)
               
                           a)
                        
                        
                           a szabályozási és a gazdasági környezetet;
                        
                     
                           b)
                        
                        
                           azt, hogy van-e verseny az azonos szolgáltatások, vagy alkalmasint a szóban forgó hasonló szolgáltatások között; és/vagy
                        
                     
                           c)
                        
                        
                           azt, hogy az eltérő HÉA-szempontú kezelés okozott-e versenytorzulást?
                        
                     
         
               2.
            
            
               Jogosult-e az adóalany, akinek szolgáltatásai a nemzeti jog értelmében (a hatodik irányelv (1) 13. cikke B. részének f) pontja szerint a tagállamoknak biztosított mérlegelési jogkör gyakorlásának eredményeként) a HÉA alá tartoznak, e szolgáltatások után befizetett HÉA visszatérítését követelni az adósemlegesség elvének más szolgáltatások („összehasonlítási szolgáltatások”) HÉA-szempontú kezeléséből eredő megsértése alapján, ha
               
                           a)
                        
                        
                           az összehasonlítási szolgáltatások a nemzeti jog értelmében a HÉA alá tartoztak, de
                        
                     
                           b)
                        
                        
                           a tagállam adóhatóságának gyakorlata az összehasonlítási szolgáltatásokat HÉA-mentes szolgáltatásokként kezelte?
                        
                     
         
               3.
            
            
               A második kérdésre adandó igenlő válasz esetén milyen magatartás jelent releváns gyakorlatot, és különösen:
               
                           a)
                        
                        
                           szükséges-e, hogy az adóhatóság világosan és egyértelműen nyilatkozzon arról, hogy az összehasonlítási szolgáltatásokat HÉA-mentes szolgáltatásokként kezeli;
                        
                     
                           b)
                        
                        
                           jelentőséggel bír-e az, hogy amikor az adóhatóság nyilatkozatot tett, akkor az összehasonlítási szolgáltatások helyes HÉA-szempontú kezelése szempontjából releváns tényeket nem teljes körűen és helytelenül értelmezte; és
                        
                     
                           c)
                        
                        
                           jelentőséggel bír-e az, hogy az összehasonlítási szolgáltatások tekintetében az adóalany nem számolta el a HÉA-t, vagy azt az adóhatóság nem szedte be, de az adóhatóság ez követően a rendes nemzeti elévülési határidők alkalmazásával megpróbálta beszedni azt?
                        
                     
         
               4.
            
            
               Ha az adójogi kezelésben tetten érhető különbségek a hazai adóhatóságoknak a nemzeti jogi szabályozás valós értelmének általánosan elfogadott értelmezésén alapuló következetes gyakorlatából fakadnak, akkor jelent-e bármiféle különbséget az adósemlegesség elvének megsértése szempontjából, ha:
               
                           i.
                        
                        
                           az adóhatóságok ezt követően megváltoztatják a gyakorlatukat;
                        
                     
                           ii.
                        
                        
                           a nemzeti bíróság ezt követően megállapítja, hogy a módosított gyakorlat a nemzeti jogi szabályozás helyes értelmezését tükrözi;
                        
                     
                           iii.
                        
                        
                           nemzeti és/vagy európai jogi elvek — ideértve a bizalomvédelem, az estoppel, a jogbiztonság és a visszaható hatály tilalmának elvét — és/vagy elévülési határidők megakadályozzák a tagállamot abban, hogy a korábban adómentesnek tekintett szolgáltatások után beszedje a HÉA-t?
                        
                     
         
      (1)  A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításáról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.)